Corpul Expertilor Contabili si Contabililor Autorizati din România din data de 24.03.2007 

Conferinta Nationala din data de 24.03.2007 

Regulament

(forma republicata)

de organizare si functionare a comisiilor de disciplina de pe lânga consiliile filialelor si Consiliul Superior al Corpului Expertilor Contabili si Contabililor Autorizati din România 

Publicat in Monitorul Oficial nr. 25 din 13.01.2010

1) Republicat în temeiul art. III din Hotarârea Conferintei nationale nr. 09/64/2009 privind modificarea Regulamentului de organizare si functionare a comisiilor de disciplina de pe lânga comisiile filialelor si Consiliul Superior al Corpului Expertilor Contabili si Contabililor Autorizati din România, aprobat prin Hotarârea Conferintei nationale nr. 07/58/2007, publicata în Monitorul Oficial al României, Partea I, nr. 252 din 15 aprilie 2009, dându-se textelor o noua numerotare.

   Regulamentul de organizare si functionare a comisiilor de disciplina de pe lânga consiliile filialelor si Consiliul Superior al Corpului Expertilor Contabili si Contabililor Autorizati din România a fost aprobat prin Hotarârea Conferintei nationale nr. 07/58/2007, publicata în Monitorul Oficial al României, Partea I, nr. 305 din 8 mai 2007, si a mai fost modificat si completat prin Hotarârea Conferintei nationale nr. 08/61/2008 pentru modificarea si completarea Regulamentului de organizare si functionare a comisiilor de disciplina de pe lânga consiliile filialelor si Consiliului Superior al Corpului Expertilor Contabili si Contabililor Autorizati din România, aprobat prin Hotarârea Conferintei nationale nr. 07/58/2007, publicata în Monitorul Oficial al României, Partea I, nr. 660 din 19 septembrie 2008.

Cap. I

Dispozitii generale

1. Potrivit art. 36 din Ordonanta Guvernului nr. 65/1994 privind organizarea activitatii de expertiza contabila si a contabililor autorizati, republicata, si pct. 116 din Regulamentul de organizare si functionare a Corpului Expertilor Contabili si Contabililor Autorizati din România, republicat, denumit în continuare Regulament de organizare si functionare, pe lânga consiliul fiecarei filiale a Corpului functioneaza o comisie de disciplina, compusa din 5 membri titulari si 5 supleanti, astfel: presedintele si 4 membri alesi de Adunarea generala pentru un mandat de 4 ani dintre membrii experti contabili, care se bucura de autoritate profesionala si morala deosebita.

   Membrii supleanti sunt alesi, respectiv desemnati, în aceleasi conditii.

   Mandatul membrilor comisiei este de 4 ani.

   2. Potrivit art. 33 din Ordonanta Guvernului nr. 65/1994, republicata, pe lânga Consiliul Superior al Corpului functioneaza Comisia superioara de disciplina, compusa din 7 membri titulari si 7 supleanti, astfel:

   a) presedintele si 2 membri experti contabili alesi de Conferinta nationala pentru un mandat de 4 ani dintre expertii înscrisi în evidenta Corpului Expertilor Contabili si Contabililor Autorizati din România, care se bucura de autoritate profesionala si morala deosebita;

   b) 2 membri, desemnati de ministrul finantelor publice;

   c) 2 membri, desemnati de ministrul justitiei.

   Membrii supleanti sunt alesi, respectiv desemnati, în aceleasi conditii.

   Mandatul membrilor Comisiei superioare de disciplina este de 4 ani.

   3. În cazul vacantarii unora dintre locurile membrilor titulari în cursul mandatului, din motive obiective, neimputabile acestora, înlocuitorii vor fi desemnati dintre membrii supleanti de catre Consiliul superior sau de catre consiliul filialei, respectiv de catre ministrul finantelor sau ministrul justitiei, dupa caz.

   În functie de necesitati, membrii supleanti pot fi desemnati de presedintele comisiei de disciplina în solutionarea cauzelor supuse judecatii, situatie în care acestora le sunt aplicabile prevederile prezentului regulament.

   4. Comisiile de disciplina vor fi sprijinite în activitatea lor de catre un secretar (referent de specialitate) pentru executarea lucrarilor de secretariat.

   Secretarul (referentul) comisiei de disciplina participa la dezbaterile în completul de judecata, fara drept de vot la adoptarea hotarârilor.

   Atributiile de secretariat pot fi îndeplinite de un salariat al filialei (Corpului) desemnat de presedintele consiliului respectiv sau de un membru al comisiei de disciplina titular ori supleant, prin rotatie, desemnat de presedintele acelei comisii.

   În functie de volumul de activitate a comisiei de disciplina, generat de numarul si de complexitatea cauzelor primite spre solutionare, la cererea presedintelui comisiei de disciplina se poate angaja o persoana, cu program permanent, pe postul de secretar al Comisiei de disciplina, care va asigura buna functionare a activitatii administrative a comisiei de disciplina.

   5. Activitatea comisiilor de disciplina este o activitate interna aplicabila exclusiv membrilor si stagiarilor Corpului. Hotarârile comisiilor de disciplina nu pot fi invocate în cauzele aflate pe rol la instantele de drept comun ale statului.

Cap. II

Atributiile comisiilor de disciplina

A. Comisia de disciplina de pe lânga consiliul filialei

6. Comisia de disciplina de pe lânga consiliul filialei este competenta sa sanctioneze abaterile disciplinare savârsite de catre expertii contabili si contabilii autorizati, membri ai filialei, cu domiciliul în raza teritoriala a acesteia, chiar daca abaterile au fost savârsite în raza teritoriala a altei filiale (pct. 117 primul alineat din Regulamentul de organizare si functionare).

   Încetarea provizorie de a mai face parte din Corp la cererea sa ori din initiativa consiliului filialei nu îl exonereaza de raspundere disciplinara pe cel în cauza pentru abaterile savârsite anterior (pct. 98 - 100 din Regulamentul de organizare si functionare).

   7. Actiunea disciplinara poate fi exercitata în termen de un an de la savârsirea faptei (pct. 123 din Regulamentul de organizare si functionare) si în acelasi termen de un an de la data ramânerii definitive a hotarârii judecatoresti, în cazurile în care un membru al Corpului a fost condamnat pentru infractiuni care sunt sanctionabile si disciplinar potrivit legii si Regulamentului de organizare si functionare.

   În cazurile în care faptelor sanctionabile disciplinar, incriminate de autorul reclamatiei, nu li se poate atribui o data certa a savârsirii lor de catre profesionistul contabil (expert contabil sau contabil autorizat membru al Corpului), termenul de un an în care poate fi exercitata actiunea disciplinara curge de la:

   - data predarii Raportului de expertiza catre beneficiar, în cazul lucrarilor contabile extrajudiciare, executate pe baza de contract încheiat cu beneficiarul (clientul), precum si în cazul expertizelor judiciare solicitate de organele de cercetare;

   - data actului emis de instanta (încheiere, hotarâre etc.) prin care se constata depunerea Raportului de expertiza, în cazul expertizelor efectuate în cauze care se gasesc în faze de judecata.

   8. În cazul în care în interiorul termenului în care actiunea disciplinara poate fi exercitata a aparut o cauza de întrerupere dovedita cu înscrisuri oficiale, cel în drept va fi repus în termenul legal de un an, în momentul încetarii cauzei de întrerupere. Repunerea în termen se va face la cererea partii interesate. Toate obligatiile privind dovada întreruperii termenului apartine celui care solicita repunerea în termen. Din termenul de un an se va scadea perioada deja scursa care nu a fost afectata de o cauza de întrerupere.

   9. Potrivit prevederilor pct. 41 lit. a) si b) si pct. 117 alineatul al doilea din Regulamentul de organizare si functionare, nu sunt de competenta de solutionare a comisiilor de disciplina de pe lânga consiliile filialelor:

   a) plângerile referitoare la fapte savârsite de membrii Consiliului superior si ai consiliilor filialelor, inclusiv de presedintii acestora;

   b) plângerile referitoare la fapte savârsite de presedintii si membrii comisiilor de disciplina de pe lânga consiliile filialelor, precum si de persoane fizice straine carora le-a fost recunoscut dreptul de a exercita profesia de expert contabil sau de contabil autorizat în România.

   În situatiile de mai sus, plângerile se depun la Comisia superioara de disciplina.

   10. În raport de gravitatea abaterilor savârsite si de urmarile acestora, comisia de disciplina de pe lânga consiliul filialei, potrivit art. 36 alin. (3) din Ordonanta Guvernului nr. 65/1994, republicata, aplica urmatoarele sanctiuni disciplinare:

   a) mustrare;

   b) avertisment scris;

   c) suspendarea dreptului de exercitare a profesiei de expert contabil sau de contabil autorizat pe o perioada de la 3 luni la un an.

B. Comisia superioara de disciplina

11. Comisia superioara de disciplina are urmatoarele competente:

   a) analizeaza plângerile referitoare la abateri de la conduita etica si profesionala ale membrilor Consiliului superior facând, daca este cazul, propunere de sanctionare Conferintei nationale, care hotaraste [art. 31 lit. g) din Ordonanta Guvernului nr. 65/1994, republicata, pct. 7 lit. g), pct. 41 lit. a) si pct. 117 alineatul al doilea din Regulamentul de organizare si functionare];

   b) solutioneaza plângerile referitoare la abaterile de la conduita etica si profesionala ale presedintilor si membrilor consiliilor filialelor, ale presedintilor si membrilor comisiilor de disciplina de pe lânga consiliile filialelor, precum si ale persoanelor fizice straine carora le-ar fi fost recunoscut dreptul de a exercita profesia de expert contabil sau de contabil autorizat în România si aplica, dupa caz, sanctiunile prevazute la art. 17 din Ordonanta Guvernului nr. 65/1994, republicata [art. 41 lit. a) si b) si pct. 117 alineatul al doilea din Regulamentul de organizare si functionare];

   c) aplica sanctiunea privind interzicerea dreptului de a exercita profesia de expert contabil sau de contabil autorizat membrilor Corpului care au savârsit abateri grave, atât în cauzele judecate de Comisia superioara de disciplina, cât si în cauzele judecate de comisiile de disciplina ale filialelor, daca este cazul, la propunerea acestora [pct. 41 lit. d) din Regulamentul de organizare si functionare];

   d) judeca si solutioneaza contestatiile formulate împotriva hotarârilor disciplinare pronuntate de comisiile de disciplina ale filialelor [pct. 41 lit. c) din regulamentul sus-mentionat].

   12. Plângerile referitoare la abateri de la conduita etica si profesionala ale membrilor si ale presedintelui Comisiei superioare de disciplina se depun la Consiliul Superior al Corpului, care le analizeaza si le prezinta Conferintei nationale.

C. Atributii comune Comisiei superioare si comisiilor de disciplina ale filialelor

13. Comisiile de disciplina judeca abaterile disciplinare constând în fapte sau omisiuni savârsite de membrii Corpului, prin nerespectarea obligatiilor ce le revin si a normelor de conduita etica si profesionala, prevazute în Ordonanta Guvernului nr. 65/1994, republicata, în Regulamentul de organizare si functionare, în Codul etic national al profesionistilor contabili si în hotarârile organelor de conducere ale Corpului.

   De asemenea, comisiile de disciplina pot judeca si sanctiona disciplinar abaterile savârsite de membrii Corpului prin încalcarea prevederilor din alte acte normative a caror aplicare este gestionata de alte organe abilitate, în masura în care abaterile respective aduc atingere conduitei etice si profesionale, prestigiului si credibilitatii profesiei contabile.

   14. Comisiile de disciplina, din punct de vedere al profilului activitatii si al procedurii folosite, sunt asimilabile cu instantele de judecata si, ca urmare, acestea judeca si hotarasc pe baza probelor depuse de cei interesati sau abilitati ori administrate de comisiile de disciplina (documente, declaratii ale martorilor si alte probe administrate pe parcursul elaborarii raportului si al judecarii cauzei).

   În cadrul activitatii lor, comisiile de disciplina nu sunt abilitate sa efectueze lucrari contabile, de control sau expertiza contabila care sa constituie probe în solutionarea plângerilor ori sesizarilor primite. Nemultumirile care vizeaza probleme de natura tehnico-contabila în lucrarile executate de membrii Corpului, a caror solutionare presupune completarea sau refacerea lucrarilor pentru stabilirea adevarului, sunt solutionabile de parti potrivit clauzelor prevazute în contractele încheiate de profesionistii contabili cu clientii, în cazul expertizelor contabile si al altor lucrari extrajudiciare, ori de catre organele de cercetare sau de catre instantele de judecata care au dispus efectuarea expertizelor contabile judiciare, aceste organe putând dispune, daca apreciaza ca este cazul, completarea expertizei sau efectuarea de contraexpertize în aceeasi cauza.

   15. Daca sunt sesizate cu reclamatii vizând calitatea lucrarilor de expertiza contabila, comisiile de disciplina de pe lânga consiliile filialelor trebuie sa apeleze la serviciile auditorilor de calitate de la nivelul filialelor, iar Comisia superioara de disciplina la serviciile Directiei de specialitate din cadrul Corpului.

   16. Abaterile sanctionabile disciplinar, enumerate la pct. 121 si 122 din Regulamentul de organizare si functionare, acopera o mare parte din prevederile cu caracter dispozitiv sau restrictiv stipulate în prezentul regulament, precum si în actul normativ mentionat la pct. 10 din prezentul regulament. Faptul ca abaterile enumerate nu sunt exhaustive rezulta si din finalul textului de la lit. o) a pct. 121 din Regulamentul de organizare si functionare, având enuntul "orice alte încalcari ale normelor si hotarârilor luate de organele de conducere ale Corpului".

   Astfel, încalcarea unor norme de conduita etica si profesionala si nerespectarea unor cerinte prevazute în Codul etic national al profesionistilor contabili, care pot afecta calitatea lucrarilor, credibilitatea, reputatia, prestigiul si onoarea profesionistilor contabili si ale Corpului în general, sunt de natura a constitui abateri sanctionabile disciplinar, ca de exemplu:

   - nerespectarea cerintelor referitoare la integritate si obiectivitate în profesia contabila;

   - nerespectarea normelor de conduita si a cerintelor pentru asigurarea independentei în profesia contabila;

   - nerespectarea unor obligatii referitoare la relatiile cu colegii liber profesionisti, constând în respectul reciproc, abtinerea de la orice cuvinte jignitoare, imputari rauvoitoare, manifestari dure si necuviincioase, precum si de la orice alte actiuni susceptibile a aduce daune altor profesionisti contabili.

   Enumerarile de mai sus nu sunt limitative.

   Comisiile de disciplina, prin completele de judecata, trebuie sa analizeze cu discernamânt si obiectivitate abaterile reclamate, încadrarea lor în prevederile actelor normative care reglementeaza activitatea si conduita etica si profesionala a profesionistilor contabili mentionate la pct. 13, sa asigure o judecata dreapta si sa aplice, unde este cazul, sanctiunea disciplinara corespunzatoare, în raport cu natura si gravitatea abaterilor, cu consecintele acestora si cu gradul de vinovatie a faptuitorului.

Cap. III

Primirea, analiza si punerea în lucru a reclamatiilor (plângerilor, sesizarilor)

17. Se pot adresa comisiilor de disciplina cu reclamatii (plângeri, sesizari) pentru abateri disciplinare savârsite de membrii Corpului Expertilor Contabili si Contabililor Autorizati:

   a) persoanele fizice si juridice interesate;

   b) Consiliul Superior, consiliile filialelor si birourile permanente ale acestora;

   c) directorul general executiv al Corpului este abilitat sa propuna Comisiei superioare de disciplina pe cei care se fac vinovati de încalcarea reglementarilor privind publicitatea [pct. 39 lit. g) din Regulamentul de organizare si functionare];

   d) presedintii consiliilor filialelor Corpului, pentru abaterile constatate în actiunile efectuate potrivit Regulamentului privind controlul de calitate în profesia contabila, în conditiile prevazute în prezentul regulament, precum si în alte situatii;

   e) ceilalti membri ai Corpului.

   Reclamatiile vor cuprinde:

   a) datele de identificare a partilor, respectiv numele (denumirea), domiciliul sau resedinta, numarul de telefon la care acestia pot fi contactati si profesia reclamantului si pârâtului;

   b) obiectul reclamatiei si motivele de drept si de fapt pe care se întemeiaza reclamatia;

   c) dovezile, probele pe care se sprijina fiecare capat de acuzare.

   În cazurile în care dovada, probele constau în înscrisuri, acestea vor fi nominalizate în reclamatie si anexate la aceasta, iar pentru proba cu martori, acestia vor fi nominalizati, cu precizarea datelor de identificare mentionate la lit. a) de mai sus.

   18. Reclamatia îndreptata împotriva mai multor membri ai Corpului va forma obiectul unui singur dosar, daca obiectul reclamatiei îl constituie o obligatie comuna ori daca obligatiile au aceeasi cauza.

   19. Comisiile de disciplina se pot autosesiza pe baza materialelor aparute în mass-media, în care se fac referiri la abateri disciplinare care ar fi fost savârsite de profesionistii contabili membri ai Corpului, procedând la analiza, instrumentarea si judecarea cazurilor respective potrivit prevederilor prezentului regulament, cu respectarea competentelor prevazute la paragrafele 6, 9, 11 si 12.

   20. Reclamatiile se înregistreaza la filiala sau la aparatul central la care au fost primite si se transmit comisiei de disciplina pendinte în termen de 48 de ore.

   Asupra reclamatiilor primite presedintele comisiei de disciplina îl înstiinteaza lunar pe presedintele consiliului filialei, pâna la data de 5 a lunii urmatoare.

   21. Presedintele comisiei de disciplina analizeaza reclamatia, urmarind daca:

   a) sunt mentionate toate datele de identificare ale partilor si martorilor, prevazute la pct. 17;

   b) obiectul reclamatiei si motivele pe care aceasta se întemeiaza sunt clare;

   c) persoanele reclamate intra în competenta de judecata a comisiei de disciplina careia i-a fost adresata reclamatia; în caz contrar, reclamatia se transmite în termen de 10 zile comisiei de disciplina competente sa o solutioneze sau Comisiei superioare de disciplina.

   22. În functie de rezultatele analizei prevazute la pct. 21, presedintele comisiei de disciplina desemneaza ca raportor pe unul dintre membrii alesi ai comisiei de disciplina.

Cap. IV

Procedura de judecata disciplinara

23. Raportorul desemnat de presedintele comisiei de disciplina analizeaza dosarul cauzei si, daca este cazul, convoaca la sediul comisiei pe reclamant, pârât si martori pentru clarificarea tuturor aspectelor din reclamatie si probe. Raportorul va proceda în asa fel încât sa fie complet edificat asupra realitatii în cauza respectiva.

   Raportul se întocmeste si se depune la comisia de disciplina în termen de 30 de zile. Daca este necesar, presedintele comisiei de disciplina poate prelungi acest termen sau poate desemna un nou raportor din rândul membrilor alesi, titulari sau supleanti.

   24. Dupa depunerea raportului, presedintele comisiei de disciplina fixeaza termenul de judecata, dispune citarea partilor si stabileste completul de judecata în vederea judecarii cauzei.

   25. Completul de judecata este format din 3 membri ai comisiei de disciplina, altii decât raportorul cauzei.

   Unul dintre membrii completului de judecata este desemnat presedintele acestuia.

   Membrii completului de judecata si raportorul sunt obligati sa completeze o declaratie de independenta, pe propria raspundere, potrivit modelului prevazut în anexa la prezentul regulament.

   26. Pentru judecarea cauzei, se citeaza pârâtul, reclamantul si eventualii martori si avocati propusi de parti.

   Citatia este trimisa celor în cauza cu cel putin 10 zile înainte de termenul de judecata, iar dosarul cauzei, cuprinzând inclusiv raportul cauzei, este pus la dispozitia acestora, la secretariatul comisiei de disciplina, cu 7 zile înainte de acelasi termen.

   Citarea trebuie facuta prin scrisoare recomandata cu confirmare de primire.

   27. Daca la primul termen de judecata procedura de citare a fost legal îndeplinita, iar pârâtul nu se prezinta ori nu este reprezentat legal (procurator sau avocat), completul de judecata va dispune amânarea judecarii cauzei la un termen de cel mult 45 de zile, cu repetarea procedurii de citare.

   Daca pârâtul nu se prezinta nici la al doilea termen de judecata si nu face dovada imposibilitatii fizice de a fi prezent, prin certificat medical sau o alta proba relevanta, si nici nu si-a desemnat un reprezentant, judecata se va face în lipsa acestuia.

   Audierea partilor si a martorilor nu este publica.

   28. La primul termen de judecata partile pot recuza pentru motive temeinice, prezentate în scris în urmatoarele 5 zile, pe presedintele sau pe unii dintre membrii completului de judecata.

   De asemenea, daca unul dintre membrii completului de judecata se afla în una dintre situatiile care pot duce la recuzare, acesta se poate abtine printr-o cerere scrisa, motivata, adresata presedintelui comisiei de disciplina, în termen de 5 zile de la desemnare.

   Motivele temeinice care pot duce la recuzarea membrilor completului de judecata si, respectiv, la cererea de abtinere a acestora sunt:

   a) exista relatii de rudenie, pâna la gradul IV inclusiv, între membrul completului de judecata vizat si una dintre parti;

   b) membrul completului de judecata vizat si-a manifestat anterior opiniile în legatura cu abaterile reclamate;

   c) alte situatii care pot determina ca membrul completului de judecata sa nu se poata exprima obiectiv în cauza supusa judecatii.

   Daca motivele de recuzare sau de abtinere sunt temeinice, presedintele comisiei de disciplina va dispune înlocuirea membrului completului de judecata vizat.

   Daca cel vizat este presedintele comisiei de disciplina, cererea de recuzare sau de abtinere se solutioneaza de catre Comisia superioara de disciplina sau de catre Consiliul Superior (în cazul presedintelui Comisiei superioare de disciplina).

   29. Cauza se afla în stare de judecata daca partile au fost legal citate conform prevederilor prezentului regulament, au fost solutionate cererile cu privire la recuzare sau abtinere si partile nu au solicitat administrarea altor probe decât cele prezentate anterior si administrate de raportor.

   În mod exceptional, la primul termen de judecata partile pot solicita completarea probelor, situatie în care, daca aceasta cerere va fi încuviintata, cauza se va întoarce la raportor pentru suplimentarea raportului în functie de noile probe admise.

   Raportorul va proceda la completarea raportului în termen de 15 zile de la încuviintarea administrarii de noi probe.

   30. Dezbaterile au loc fara publicitate, în prezenta partilor, si sunt conduse de presedintele completului de judecata, dupa cum urmeaza:

   - raportorul prezinta oral sinteza raportului;

   - reclamantul, daca este prezent, îsi sustine oral faptele sesizate în reclamatie, având totodata libertatea de a renunta, partial sau total, la incriminarile din reclamatie si, respectiv, la depozitiile martorilor;

   - pârâtul îsi prezinta apararile, personal sau prin reprezentant;

   - pe parcursul dezbaterilor, în functie de oportunitate, sunt chemati martorii pentru depozitii, daca acestia au fost propusi de parti.

   Cu încuviintarea presedintelui, ceilalti membri ai completului de judecata, în virtutea rolului lor activ, pot interveni pe parcursul dezbaterilor pentru solicitarea unor lamuriri sau pentru clarificarea unor aspecte prezentate în cadrul dezbaterilor.

   31. În urma dezbaterilor, secretarul (referentul) comisiei de disciplina redacteaza o încheiere în care sunt consemnate prezenta, depozitiile partilor si, dupa caz, ale martorilor si interventiile membrilor completului de judecata.

   32. În termen de 15 zile de la încheierea dezbaterilor, completul de judecata se va pronunta prin hotarâre asupra admiterii plângerii si aplicarii de sanctiuni sau respingerii acesteia ca nefondata, prescrisa sau din alte motive.

   Membrii completului de judecata hotarasc, fara publicitate, cu majoritate de voturi. Hotarârea se semneaza de toti membrii completului de judecata si de secretarul (referentul) comisiei.

   În hotarâre se vor face referiri la: identitatea reclamantului si a pârâtului, obiectul reclamatiei pe scurt, abaterile disciplinare confirmate sau neconfirmate, sanctiunea disciplinara aplicata ori neaplicarea de sanctiuni, mentiunea referitoare la dreptul si termenul de contestare a hotarârii si unde se adreseaza contestatia.

   33. Hotarârile comisiilor de disciplina (adoptate de completele de judecata) se comunica în termen de 15 zile de la data adoptarii lor, prin scrisoare recomandata, persoanelor interesate (reclamant si pârât).

   Hotarârile comisiei de disciplina a filialei se comunica si presedintelui consiliului filialei.

   În cazul hotarârii comisiei de disciplina a filialei prin care s-a concluzionat ca în cauza supusa judecarii este aplicabila sanctiunea privind interzicerea dreptului de exercitare a profesiei de expert contabil sau de contabil autorizat (pentru care nu este competenta a o aplica), aceasta hotarâre si dosarul cauzei vor fi înaintate în acelasi termen Comisiei superioare de disciplina, care va hotarî si va comunica hotarârea luata reclamantului, pârâtului si comisiei de disciplina a filialei.

   34. Împotriva hotarârilor comisiilor de disciplina se pot face contestatii astfel:

   a) hotarârile comisiei de disciplina a filialei pot fi contestate de cei interesati, precum si de consiliul filialei la Comisia superioara de disciplina în termen de 30 de zile de la data comunicarii (pct. 43 din Regulamentul de organizare si functionare).

   În perioada de judecare a contestatiei se suspenda aplicarea prevederilor hotarârii de sanctionare.

   În situatia în care un membru al Corpului este sanctionat cu suspendarea dreptului de exercitare a profesiei, perioada de suspendare va începe sa curga de la:

   - expirarea perioadei de contestare, în cazul în care hotarârea nu a fost contestata;

   - data pronuntarii Comisiei superioare de disciplina pentru mentinerea hotarârii de suspendare, în urma judecarii contestatiei.

   Contestatia se depune la comisia de disciplina a filialei, care o va trimite la Comisia superioara de disciplina, în termen de 15 zile de la înregistrare, împreuna cu dosarul cauzei, care va contine si punctul de vedere documentat al comisiei de disciplina a filialei referitor la toate problemele care fac obiectul contestatiei.

   Comisia superioara de disciplina analizeaza contestatia, punctul de vedere al comisiei de disciplina a filialei referitor la problemele contestate si celelalte documente din dosarul cauzei si hotaraste fie:

   - respingerea contestatiei si mentinerea hotarârii comisiei de disciplina a filialei, daca în contestatie nu au fost aduse elemente noi fata de cele existente la dosar si numai dupa ce, în urma analizei dosarului, s-a ajuns la concluzia ca în prima instanta s-a tinut seama de toate elementele cuprinse în contestatie; fie

   - admiterea contestatiei; în acest caz, se procedeaza la judecarea cauzei, respectându-se procedurile prevazute la pct. 23 - 33 de mai sus. Dupa judecare se poate hotarî modificarea sau anularea hotarârii comisiei de disciplina a filialei sau anularea acestei hotarâri, urmata de restituirea cauzei pentru rejudecare de catre comisia de disciplina a filialei, situatie în care presedintele comisiei de disciplina va numi un alt raportor al cauzei si un alt complet de judecata decât cel care s-a pronuntat anterior.

   Hotarârea Comisiei superioare de disciplina se comunica celui care a facut contestatia si comisiei de disciplina a filialei, în termen de 15 zile de la data adoptarii;

   b) hotarârile Comisiei superioare de disciplina pot fi contestate la Consiliul Superior în termen de cel mult 15 zile lucratoare de la luarea la cunostinta.

   Contestatia nu suspenda aplicarea hotarârii (pct. 48 din Regulamentul de organizare si functionare).

   Consiliul Superior analizeaza în plenul sau contestatia si dosarul cauzei, inclusiv punctul de vedere al Comisiei superioare de disciplina referitor la problemele contestate, si se pronunta fie pentru respingerea contestatiei si mentinerea hotarârii Comisiei superioare de disciplina, fie pentru admiterea contestatiei si restituirea cauzei spre rejudecare de catre Comisia superioara de disciplina într-un complet de 3 membri, altii decât cei care s-au pronuntat anterior.

   Hotarârile Consiliului Superior privind mentinerea sanctiunii aplicate, precum si hotarârile Comisiei superioare de disciplina pronuntate dupa rejudecare sunt definitive si se comunica de catre presedintele Comisiei superioare de disciplina celor interesati, în termen de 10 zile de la data adoptarii lor.

   35. Toate actele care emana de la comisiile de disciplina sunt semnate de catre presedintii comisiilor respective sau de înlocuitorii desemnati de acestia, iar hotarârile pronuntate se semneaza de presedintele completului de judecata si de ceilalti membri ai acestuia, precum si de secretarul (referentul) comisiei de disciplina.

Cap. V

Drepturile si obligatiile membrilor comisiilor de disciplina

36. Presedintii comisiilor de disciplina si membrii completelor de judecata au dreptul de acces la informatiile si datele necesare solutionarii cauzelor ce le sunt adresate.

   37. Presedintii comisiilor de disciplina, în cauzele mai complexe, cu consultarea presedintelui consiliului filialei sau al Consiliului Superior, dupa caz, pot antrena experti contabili si juristi care se bucura de autoritate profesionala si morala pentru a sprijini raportorul în întocmirea raportului în astfel de cauze. Persoanele antrenate în acest scop pot fi retribuite în conditiile stabilite de Biroul permanent al Consiliului Superior.

   38. Membrii comisiilor de disciplina antrenati în solutionarea cauzelor au dreptul la o indemnizatie stabilita si revizuita periodic de Biroul permanent al Consiliului Superior.

   39. Membrii comisiilor de disciplina au dreptul la o tinuta adecvata (roba) care li se va asigura gratuit si care va fi folosita cu prilejul dezbaterilor în sedintele completului de judecata.

   40. Completele de judecata au dreptul sa hotarasca obligarea membrului Corpului sanctionat la suportarea cheltuielilor de judecata, care se vor stabili în functie de complexitatea cauzei.

   41. Membrii comisiilor de disciplina, precum si secretarul (referentul) acestora sunt raspunzatori de pastrarea secretului profesional în exercitarea mandatului si atributiilor care le-au fost conferite.

   De asemenea, au obligatia sa respecte confidentialitatea informatiilor, documentelor si lucrarilor despre care iau cunostinta sau la care participa, atât personal, cât si de catre alte persoane antrenate în diferitele etape ale solutionarii cauzelor, potrivit prezentului regulament.

   42. Membrii comisiilor de disciplina care, în mod repetat, nu raspund sarcinilor repartizate de presedinte sau nu dovedesc obiectivitate si impartialitate în solutionarea cauzelor vor fi înlocuiti de catre Consiliul Superior, la propunerea presedintelui Comisiei superioare de disciplina. În acest scop, pentru filiale, presedintii comisiilor de disciplina vor înainta propunerile motivate la Comisia superioara de disciplina; pentru membrii Comisiei superioare de disciplina desemnati de Ministerul Finantelor Publice si Ministerul Justitiei, propunerile de înlocuire vor fi înaintate de Corp celor doua ministere.

   La proxima adunare generala de la filiale si, respectiv, la proxima Conferinta nationala, membrii comisiilor de disciplina înlocuitori, numiti de Consiliul Superior potrivit alineatului precedent, vor fi supusi confirmarii acestor organe ori vor fi alesi alti membri.

   43. Potrivit art. 42 din Ordonanta Guvernului nr. 65/1994, republicata, comisiile de disciplina au obligatia sa transmita reprezentantilor Ministerului Finantelor Publice pe lânga Consiliul Superior si consiliile filialelor, dupa caz, cu 7 zile înainte, materialele supuse dezbaterilor acelor comisii (alte eventuale dezbateri decât cele referitoare la solutionarea reclamatiilor pentru abateri disciplinare).

   44. Directorul executiv împreuna cu presedintele comisiei de disciplina vor întocmi anual proiectul bugetului propriu al comisiei de disciplina, care se înglobeaza în bugetul filialei, respectiv al Corpului, unde se conduce evidenta executarii acestuia.

   45. Pentru constituirea jurisprudentei disciplinare, Comisia superioara de disciplina va întocmi o culegere cu solutiile proprii pronuntate, cât si cu cele pronuntate de comisiile de disciplina ale filialelor, care se va publica anual în revista Corpului.

   46. În vederea perfectionarii activitatii comisiilor de disciplina, Comisia superioara de disciplina va organiza periodic întâlniri de lucru si de schimb de experienta cu presedintii comisiilor de disciplina de la filiale, la sediul Consiliului Superior sau pe zone teritoriale.

Cap. VI

Dispozitii finale

47. Consiliile filialelor si Consiliul Superior al Corpului vor asigura spatiul si dotarile necesare desfasurarii activitatii comisiilor de disciplina si dezbaterilor în sedintele de judecata.

   48. Presedintii comisiilor de disciplina vor organiza evidenta si circuitul optim al documentelor legate de activitatea comisiei, înregistrarea într-un registru de intrare-iesire a corespondentei primite si expediate (reclamatii, contestatii, comunicari ale hotarârilor completului de judecata si alte corespondente), îndosarierea corespondentei si materialelor scrise adiacente în dosare ale fiecarei cauze primite pentru solutionare sau în dosare distincte pe naturi de probleme la care se refera, în cazul celorlalte corespondente, si materiale interne care nu au legatura cu cauzele disciplinare.

   Registrul de intrare-iesire al comisiei de disciplina va fi conceput si completat astfel încât sa reflecte, pentru fiecare document înregistrat, numarul curent si data primirii-iesirii la si de la comisie, numarul de referinta si data de intrare sau de iesire de la registratura filialei (sau a Corpului, dupa caz), expeditorul sau destinatarul, continutul pe scurt, modul de solutionare, unde este cazul, si alte eventuale elemente considerate necesare.

   Materialele si documentele interne, produse în cadrul comisiei de disciplina, cum ar fi raportul raportorului, încheierile privind dezbaterile în completul de judecata, hotarârile completului de judecata si alte materiale interne, nu se înregistreaza în registrul de intrare-iesire cu numere de ordine distincte (acestea nefiind înregistrate nici la registratura generala a filialei sau a Corpului, dupa caz); astfel de materiale trebuie sa fie datate si semnate de autori sau de cei obligati sa le semneze si se îndosariaza la dosarul fiecarei cauze la care se refera sau în dosare distincte, pe naturi de probleme, cum s-a aratat mai sus.

   Hotarârile completului de judecata se numeroteaza cronologic, anual, începând cu nr. 1 pâna la numarul ultimei hotarâri adoptate în anul respectiv, evidentiate într-un caiet-opis, indicându-se în dreptul fiecareia cauza la care se refera.

   Arhiva comisiei de disciplina va fi pastrata ordonat, în fisete metalice si în deplina siguranta.

   49. Activitatea membrilor comisiilor de disciplina, inclusiv a presedintilor acestora, este analizata de Consiliul Superior al Corpului, care ia masuri administrative, organizatorice, inclusiv de natura disciplinara, care sa asigure ca actiunile de investigare si de sanctionare a abaterilor se efectueaza potrivit regulamentelor, reglementarilor si normelor profesionale în vigoare.

   Masuri de natura disciplinara ce pot fi luate de Consiliul Superior sunt:

   a) recomandarea de abtinere de a mai face parte din completele de judecata în urmatoarele 3 - 5 cauze;

   b) suspendarea activitatii pâna la urmatoarea adunare generala sau conferinta nationala.

   50. În toate cazurile în care în prezentul regulament este folosita sintagma "comisiile de disciplina" fara a se preciza apartenenta acestora, se întelege atât comisia de disciplina de pe lânga consiliul filialei, cât si Comisia Superioara de disciplina de pe lânga Consiliul Superior al Corpului.

   51. Prezentul regulament se completeaza cu dispozitiile Codului de procedura civila.

   52. Prezentul regulament a fost aprobat de Conferinta nationala a Corpului Expertilor Contabili si Contabililor Autorizati din România în sedinta din 24 martie 2007.

   La data adoptarii prezentului regulament se abroga orice reglementare contrara.

Anexa

la regulament

DECLARATIE

   Subsemnatul ..............., presedinte/membru al comisiei de disciplina/Comisiei Superioare de Disciplina în legatura cu cauza care face obiectul dosarului nr. ...../...... al ....................., declar urmatoarele:

   a) nu ma aflu în niciuna dintre situatiile de incompatibilitate sau conflict de interese prevazute de art. 12 alin. (1) si (2) din Ordonanta Guvernului nr. 65/1994, republicata;

   b) fata de prevederile reglementarilor sus-mentionate ma aflu în urmatoarele situatii:

   • .......................................................................................................................................

   • .......................................................................................................................................

   • .......................................................................................................................................

   Prezenta declaratie este data pe propria raspundere, fiind conforma cu realitatea, având în vedere prevederile legii privind falsul în înscrisuri si declaratii.

Data                                              Semnatura

...........................                              ...........................

